Az Oktatási és Szociális Bizottság 9 igen szavazattal, 4 tartózkodással és ellenszavazat nélkül az alábbi határozatot hozta:

**264/2015. (VI.17.) OSzB. sz. határozat**

Szombathely Megyei Jogú Város Közgyűlésének Oktatási és Szociális Bizottsága a Szombathely Megyei Jogú Város ifjúsági koncepciójának és az arra épülő cselekvési tervnek a kidolgozása érdekében elvégzendő szakmai munka összehangolása című előterjesztést megtárgyalta és az alábbi határozatokat hozta:

1. A Bizottság közreműködő szakértőt kér fel
	1. egy, a célcsoportra fókuszáló helyzetelemzés (demográfia jellemzők, szükségletek felmérése) elkészítésére,
	2. továbbá az ifjúságnak szolgáltató, fiatalokkal foglalkozó szervezetek tevékenységének a feltérképezésére fókuszcsoportos interjú módszerével.
2. A Bizottság felkéri Szombathely Megyei Jogú Város Polgármesteri Hivatala Egészségügyi és Közszolgálati Osztályát, hogy közreműködő szakértőkkel együttműködve tegyen javaslatot az ifjúsági területen tevékenykedő szolgáltatók szervezetfejlesztésére, új struktúra kialakítására.
3. A Bizottság felkéri Szombathely Megyei Jogú Város Polgármesteri Hivatala Egészségügyi és Közszolgálati Osztályát, hogy az ifjúsági területen tevékenységet folytató szervezetek szakembereivel együttműködve - a helyzetelemzés, valamint a szervezetfejlesztés eredményeit felhasználva - alkossa meg Szombathely Megyei Jogú Város ifjúsági koncepcióját, valamint készítse el az arra épülő cselekvési tervet.
4. A Bizottság Szombathely Megyei Jogú Város ifjúsági koncepciójának és az arra épülő cselekvési tervnek a kidolgozása érdekében elvégzendő szakmai munka költségeit Szombathely Megyei Jogú Város Önkormányzata Közgyűlésének 15/2015. (IV.22.) önkormányzati rendelete az önkormányzat 2015. évi költségvetéséről szóló 11/2015. (III.04.) rendelet módosításának Oktatási ágazat kiadásai „Oktatási, szociális és ifjúsági kiadások - tartalék” tételsora terhére biztosítja.
5. A Bizottság felkéri Szombathely Megyei Jogú Város Polgármesteri Hivatala Egészségügyi és Közszolgálati Osztályát, hogy az 1-3. pontokban foglalt kötelezettségvállalásokat a 4. pontban meghatározott költségvetési előirányzat terhére a területért felelős alpolgármester és az Oktatási Bizottság elnökének egyetértésével tegye meg

**Felelősök:** Rettegi Attila, az Oktatási és Szociális Bizottság elnöke

(A végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adóosztály vezetője)

**Határidő:** A határozat 1. a-b. pontjai vonatkozásában: 2015. december 15.

 A határozat 2. pontja vonatkozásában: 2016. február 29.

 A határozat 3. pontja vonatkozásában: 2016. március 31.

 A határozat 4. pontja vonatkozásában: 2015. június 17.

 A határozat 5. pontja vonatkozásában: folyamatos.